
Programok leírása:

Farsangi programunkat 2017.02.11-én rendeztük meg. A hagyományőrző program célja a falu kulturális életének színesítése és a helyi lakosság szórakoztatása volt. A program sikere, a részt vevők száma azt mutatta, hogy ezt a célt sikerült megvalósítani és ehhez hasonló programokra szükség van a településen.
A program helyszíne a Kultúrház volt. A részt vevők nagy része, 18 fő, gyermek volt. A program lebonyolítóin kívül 38 fő vett részt a rendezvényen. A gyerekek jelmezt öltöttek. A jelmezes felvonulás után szórakoztató feladatokkal színesítettük a délutánt, majd zenés, humoros műsorokkal zártuk a napot. 
Fellépőnk Csukárdi Sándor volt. 
A résztvevők számára szendvicseket is kínáltunk, így mindenki jól érezte magát.

Gyereknapi programunk lebonyolítására 2017.05.27-én került sor. A hagyományőrző rendezvény célközönsége a gyerekek voltak, de a kísérő szülők, nagyszülők számára is szórakoztató volt a program.
Az ügyességi vetélkedők, labdajátékok, rendőrségi bemutató mellett Szalai János lézershow-ja volt a különlegesség, mely a pályázati támogatás segítségével valósult meg.
A rendezvény célja a szórakoztatáson túl a közösségi élet fellendítése és az összefogás erősítése volt.
Mivel a falu lakosságának nagy része (gyerekek és felnőttek egyaránt) részt vettek a kulturális programokon, igazolja, hogy célunkat sikerült megvalósítanunk.

A programok előkészületeiben, lebonyolításában a helyi lakosok, a képviselő-testület tagjai, az önkormányzati dolgozók és a falugondnok is részt vettek. 


Rigács, 2017.10.03.

